**PÁLYÁZATI FELHÍVÁS**

kulturális, sport, turisztikai tevékenység támogatására 2022. évben

Hajdúszoboszló Város Önkormányzata a 2022. évi költségvetésben elkülönített Kulturális, Sport és Turisztikai pályázati alapból elnyerhető támogatásokra az alábbi felhívást teszi közzé:

**Pályázni lehet:**

# kulturális és művelődési feladatok színvonalas megszervezésére,

# a különböző kulturális rendezvények hatékonyabb és gazdaságosabb megvalósítására,

# hagyományteremtő, hagyományőrző és ápoló rendezvények megvalósítására, illetve olyan ismeretterjesztő, vagy tudományos igényű publikációk megjelentetésére, amelyek ezen rendezvények, szokások feldolgozását, értékelését adják. Kizárólag kulturális jellegű sajtótermékek megjelentetése támogatható.

* a városban működő az egyes sportágak bajnokságaiban versenyző sportegyesületek versenysport tevékenységének támogatására, a korosztályos bajnokságaiban versenyző sportegyesületek utánpótlás nevelő munkájának támogatására,
* szabadidős és egyéb sportrendezvények megszervezésére,
* Hajdúszoboszló turisztikai érdekeit szolgáló **rendezvények, programok** megvalósítására,
* turisztikai jellegű, nem rendszeresen megjelenő, egyedi **kiadványok** készítésére,
* **nemzetközi kapcsolatok** építése, ápolása céljából,
* **egy szervezet csak egy pályázatot adhat be, mely több tartalmi területet érinthet.**

**Azok a szervezetek, akik a 2021. évi pályázati rendszerben elnyert támogatást nem használták fel, a tervezett tevékenységük, programjuk nem valósult meg és hivatalosan kérték a program megvalósítás és az elszámolás átütemezését, csak új tevékenységre, programra adhatnak be pályázatot.**

# A Képviselő-testület nem tud támogatást biztosítani iskolai kirándulások szervezéséhez, külföldi utazások, illetve szociális jellegű táborok munkájához.

**A pályázók köre:**

* költségvetési szervek,
* egyházak,
* egyesületek,
* sportegyesületek, akik utánpótlás csapataikat, sportolóikat a sportág országos szakszövetsége által, annak előírásai szerint szervezett bajnokságban, ranglista versenyeken szerepeltetik és versenyzőiket legalább heti három edzéssel készítik fel.
* non-profit kft-k.

**A pályázat benyújtásának feltételei:**

a) támogatás annak a pályázónak nyújtható,

* + amelynek székhelye vagy telephelye Hajdúszoboszló,
	+ sportegyesület esetében akik tagjai az országos sportági szakszövetségnek,
	+ amelyet a bíróság a pályázat kiírása évének első napja előtt legalább egy évvel nyilvántartásba vett

b) a pályázathoz csatolni kell a program, rendezvény, illetve kiadvány részletes leírását, szakmai indoklását, költségvetését, külön megjelölve az önerő összegét,

sportegyesület esetében a megvalósítandó szakmai program részletes leírását, foglalkozási, vagy edzéstervet,

c) a pályázati felhívásra **2.540.- Ft-os pályázati eljárási díj** befizetése ellenében lehet jelentkezni, amelynek összege nem számolható el a támogatásból, illetve nem igényelhető vissza.

**A pályázat benyújtása:**

**A pályázati csomag letölthető awww.hajduszoboszlo.eu** honlapról az [Önkormányzat](http://exch/exchange/feher.adrienn/Be%C3%A9rkezett%20%C3%BCzenetek/felh%C3%ADv%C3%A1s.EML/P%C3%A1ly%C3%A1zati%20felh%C3%ADv%C3%A1s%20-%20turisztikai%20c%C3%A9lkeret.doc/C58EA28C-18C0-4a97-9AF2-036E93DDAFB3/Titk%C3%A1rs%C3%A1g%202011-2012/feher.adrienn/Dokumentumok/CA/CA_2011/p_csomag/?dom=BAAFKGQA&fmn=BAAFKAUS&prt=BAAFKAPH&men=BAAFKAVM)/Önkormányzat által kiírt pályázatokmenüpont alatt.

**Nyomtatott formában** kérhető Molnár Viktória ügyintézőtől (Polgármesteri Hivatal A/102. sz. szoba, tel: 06 70 489 4671).

**A pályázati díj befizetése** **csekken** történik, **vagy** a 11738084-15372741 számlaszámra banki **átutalással** lehetséges.

A csekk átvehető a fenti irodában, a csekken, illetve banki átutalás esetén feltétlenül fel kell tüntetni a **„Kulturális, Sport, Turisztikai pályázat 2022”** megjegyzést.

**Beérkezési határidő:**

**2022. április 1. (péntek) 12.00 óráig**

**A pályázat beadásának helye, illetve címe**:

**Molnár Viktória ügyintézőhöz**

1. személyesen a Hajdúszoboszlói Polgármesteri Hivatal **A/102. sz. szoba (tel: 06 70 489 4671)**
2. illetve **postai úton** aHajdúszoboszlói Polgármesteri Hivatal, 4200 Hajdúszoboszló, Hősök tere 1. címre a **„Kulturális, Sport, Turisztikai pályázat 2022”** megjegyzés feltüntetésével **az adott határidőig történő beérkezéssel.**

**A pályázat elbírálása:**

A pályázatokat a Képviselő-testület bírálja el, illetve dönt a támogatás mértékéről, a pályázat benyújtási határidejét követő 30 napon belül, vagy az azt követő testületi ülésen. A döntéselőkészítést a Kulturális, Nevelési és Sport Bizottság és a Turisztikai és Nemzetközi Kapcsolatokért Felelős Bizottság végzi.

Határidőn túl, vagy nem szabályszerű formanyomtatványon beadott, illetve bármely más okból a kiírásban foglalt követelményeknek nem megfelelő pályázatot a bizottság nem bírálja el; hiánypótlásra, utólagos módosításra nincs lehetőség.

A Képviselő-testület az érvényes pályázatokat, az alábbi szempontrendszert figyelembe véve értékeli:

* a pályázat megfelelése a kiírás tartalmi és formai követelményeinek, a koncepció, a feladat, a program szakmai megalapozottsága, céljának, tartalmának kidolgozottsága, szakmai színvonala,
* a pályázó eddig végzett szakmai munkája, eredményei, tevékenységének összhangja a tervezett feladat, program célkitűzéseivel,
* sportegyesület esetében a rendszeres sport-tevékenységet biztosító egyesületi működés,

a sportág vagy a sporttevékenység hagyományai, népszerűsége,

a szervezet utánpótlás-nevelő tevékenysége, a fiatalok bevonása, közreműködése a feladat, program megvalósításában,

* ingyenes és mindenki számára elérhető, nyilvános programok,
* a költségvetés megalapozottsága, realitása, a saját forrás/önrész mértéke,
* a rendezvény, a program várható eredménye/hatása az érintett célcsoportra és helyi közösségre.

**Az eredményhirdetés** a városi portálon ([www.hajduszoboszlo.eu](http://www.hajduszoboszlo.eu) [Önkormányzat](http://exch/exchange/feher.adrienn/Be%C3%A9rkezett%20%C3%BCzenetek/felh%C3%ADv%C3%A1s.EML/P%C3%A1ly%C3%A1zati%20felh%C3%ADv%C3%A1s%20-%20turisztikai%20c%C3%A9lkeret.doc/C58EA28C-18C0-4a97-9AF2-036E93DDAFB3/Titk%C3%A1rs%C3%A1g%202011-2012/feher.adrienn/Dokumentumok/CA/CA_2011/p_csomag/?dom=BAAFKGQA&fmn=BAAFKAUS&prt=BAAFKAPH&men=BAAFKAVM)/Önkormányzat által kiírt pályázatok) való megjelentetéssel történik, a nyertes pályázókat a Polgármesteri Hivatal levélben értesíti.

Ha a támogatott tevékenység nem, vagy csak részben valósul meg, akkor a támogatást, illetve annak arányos részét vissza kell fizetni legkésőbb a pályázatban a tevékenység záró időpontjaként megjelölt időpontig és erről a Képviselő-testületet értesíteni szükséges. Ennek elmulasztása esetén a pályázó következő évi pályázatát a bizottság nem bírálja el.

**A támogatások kiutalása éves működési támogatás esetén két egyenlő részletben március 15-e és szeptember 15-e után, programra adott támogatás esetén a megvalósulás ütemében történhet.**

A támogatás támogatási szerződés szerint vehető igénybe, használható fel, és felhasználásáról ennek megfelelően kell az erre a célra meghatározott **formanyomtatványokon** ésa szerződés szerint elszámolni **2023. február 15-ig** a Képviselő-testület felé.

**A részletes szakmai beszámoló tartalma:**

A szervezet tárgyévi eredményének bemutatása, a megvalósult működési feltételek javítását célzó intézkedések, beszerzések, illetve a működés során felmerült számlákkal, alátámasztó dokumentumokkal igazolt költségek felsorolása.

**A pénzügyi beszámoló tartalma:**

A becsatolt, számviteli szabályoknak megfelelő bizonylatokon szerepeltetni kell a támogatási szerződés számát és a célra felhasznált összeget. Az ezt az információt már tartalmazó számlák másolatait hitelesíteni szükséges. A kötelezettségekről a teljesítést igazoló bizonylatot (utalással történő teljesítés esetén banki kivonat, ha átutalásos számla készpénzzel rendeződik, akkor pénztári bizonylat, a készpénzes fizetésnél pedig készpénzes számla, amire rá van vezetve, hogy fizetve) is mellékelni kell.

Az elszámolás elfogadásáról a Polgármesteri Hivatal Pénzügyi, Gazdasági Irodája 30 napon belül dönt.

250.000.- Ft feletti összegű támogatás esetében a pályázó köteles elszámolásában bemutatni a támogatott cél/feladat további szükséges költségeinek fedezetét is, kétség esetén a bizottság a dokumentumokat a polgármesteri hivatal szakemberével ellenőriztetheti.

Azt a támogatottat, amely az elszámolást határidőben nem nyújtja be, vagy benyújtott elszámolását a bizottság nem fogadja el, a képviselő-testület - a támogatás teljes-, vagy részösszegének visszakövetelésén túl - legfeljebb 3 évre kizárhatja az önkormányzati támogatásokra pályázók köréből.

Hajdúszoboszló, 2022. február 24.

 Czeglédi Gyula

 polgármester